OKRESNÁ PROKURATÚRA PRIEVIDZA 
M. Mišíka 22, 971 34 Prievidza 1	

Číslo: 1 Pv 292/15/3307-19	Prievidza 10.10.2016 
EEČ: 2-27-87-2016
U Z N E S E N I E
Trestná vec:	obv. XXXXX
Trestný čin:	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinená:
XXXXX
dátum narodenia: XXXXX
miesto narodenia: XXXXX 
rodné priezvisko: XXXXX
trvalé bydlisko: XXXXX
väzba: nie
ktorá je trestne stíhaná pre trestný čin:
-	prečin: nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona
štádium: dokonaný trestný čin
forma trestnej súčinnosti: jeden páchateľ vo veci
sa v skúšobnej dobe, určenej uznesením prokurátora Okresnej prokuratúry Prievidza zo dňa 21.7.2015, spisová značka 1 Pv 292/15/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v čase od 16.00 hod. dňa 14.04.2015 do 00.35 hod. dňa 15.04.2015 v Prievidzi na Urbárskej ulici XXXXX v byte číslo 1 mala u seba pre vlastnú aplikáciu zakúpený vysušený rastlinný materiál zelenej farby nachádzajúci sa v plastovom vrecku s uzatváracou lištou v množstve 0,69 gramu, ktorý obsahoval psychotropnú látku Tetrahydrokanabinol (THC) v množstve viac ako 100 mg, čo zodpovedalo 2 (dvom) obvyklým jednorazovým dávkam drogy, ktorá je uvedená v I. skupine psychotropných látok v zozname omamných a psychotropných látok uvedených v zákone č. 139/1998 Z.z. v znení neskorších predpisov
Uznesením prokurátora Okresnej prokuratúry Prievidza zo dňa 21.7.2015, spisová značka 1 Pv 292/15/3307, bola určená skúšobná doba pre jednotlivých obvinených nasledovne:
	XXXXX, dátum narodenia: XXXXX
12 mesiacov
Odôvodnenie:
Poverený príslušník Okresného riaditeľstva PZ Prievidza, Obvodného oddelenia PZ Prievidza (ďalej len „OR PZ Prievidza, OO PZ Prievidza“) uznesením sp. zn. ORP-449/ PD-PD-2015 zo dňa 15.04.2015 podľa § 199 ods. 1 Trestného poriadku začal trestné stíhanie a následne uznesením pod totožnou spisovou značkou zo dňa 21.05.2015 podľa § 206 ods. 1 Trestného poriadku vzniesol obvinenie XXXXX pre skutok právne kvalifikovaný ako prečin nedovolenej výroby omamných látok a psychotropných látok, jedov alebo prekurzorov, ich držanie a obchodovanie s nimi podľa § 171 ods. 1 Trestného zákona číslo 300/2005 Z.z. v znení neskorších predpisov v podstate na tom skutkovom základe, že 

	- v čase od 16.00 hod. dňa 14.04.2015 do 00.35 hod. dňa 15.04.2015 v Prievidzi na Urbárskej ulici XXXXX v byte číslo 1 mala u seba pre vlastnú aplikáciu zakúpený vysušený rastlinný materiál zelenej farby nachádzajúci sa v plastovom vrecku s uzatváracou lištou v množstve 0,69 gramu, ktorý obsahoval psychotropnú látku Tetrahydrokanabinol (THC) v množstve viac ako 100 mg, čo zodpovedalo 2 (dvom) obvyklým jednorazovým dávkam drogy, ktorá je uvedená v I. skupine psychotropných látok v zozname omamných a psychotropných látok uvedených v zákone č. 139/1998 Z.z. v znení neskorších predpisov.

Následne bolo uznesením prokurátora Okresnej prokuratúry Prievidza sp. zn. 1Pv 292/15/3307- 8 zo dňa 21.07.2015, právoplatným dňa 04.08.2015 vo vzťahu k obvinenej XXXXX podľa § 216 ods. 1 Tr. poriadku podmienečne zastavené trestné stíhanie a bola jej určená podľa § 216 ods. 2 Tr. por. skúšobná doba v trvaní 12 (dvanásť) mesiacov plynúca od právoplatnosti vyššie uvedeného uznesenia.

Obvinenej XXXXX plynula skúšobná doba v trvaní 12 (dvanásť) mesiacov od 05.08.2015 do 05.08.2016.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Zo  správ zadovážených z Okresného riaditeľstva PZ Prievidza, Obvodného oddelenia PZ Prievidza, Obecného úradu Cigeľ, Okresného úradu Prievidza, Odboru všeobecnej vnútornej správy a z odpisu  registra trestov vyplýva, že obvinená XXXXX sa v priebehu plynutia skúšobnej doby nedopustila žiadneho priestupku ani trestného činu. 

Na základe vyššie uvedeného možno konštatovať záver, že v priebehu plynutia skúšobnej doby obvinená XXXXX viedla riadny život.    

Vzhľadom na to, že obvinená XXXXX v skúšobnej dobe podmienečného zastavenia trestného stíhania splnila podmienky  uvedené v ustanovení § 217 ods. 1 Tr. poriadku, rozhodol som, že sa v skúšobnej  dobe podmienečného zastavenia trestného stíhania osvedčila.

Právoplatnosťou uznesenia o tom, že sa obvinená osvedčila, nastávajú účinky zastavenia trestného stíhania podľa § 9 ods. 1, písm. e) Tr. poriadku.
Poučenie:
Proti tomuto uzneseniu je prípustná sťažnosť, ktorú možno podať orgánu, ktorý rozhodnutie vydal, do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Michal Vereš
prokurátor